Neuvostoliiton väestönsiirrot

**Väestönsiirrot Neuvostoliitossa** olivat Neuvostoliiton suorittamia väestön pakkosiirtoja 1930-luvulta 1950-luvulle Stalinin hallinnon aikana. Ne voidaan luokitella karkeasti seuraaviin: 
* neuvostovastaisten väestöryhmien, kuten niin kutsuttujen kansanvihollisten siirrot
* eri kansojen siirrot
* työvoiman siirrot
* kulakkitalonpoikien pakkosiirrot
* järjestetyt vastakkaissuuntaiset siirrot etnisesti puhdistuneiden alueiden täyttämiseksi.

Useimmissa tapauksissa väestö siirrettiin alikansoitetuille kaukaisille alueille. Tämä koskee myös ei-neuvostokansalaisten siirtoa Neuvostoliittoon valtion ulkopuolelta. 
## Aikajana

### Maanpaossa kuolleiden määrä 1930–1950-luvuilla

## Sosiaaliluokkien siirrot
Kulakit eli vauraina pidetyt talonpojat olivat suurin siirretty sosiaaliryhmä.

Kulakkeja siirrettiin suuria määriä Siperiaan ja Keski-Aasiaan. Vuonna 1990 julki tulleiden Neuvostoarkistojen mukaan 1 803 392 ihmistä siirrettiin työleireille ja työsiirtoloille vuosina 1930–1931. Arkistojen mukaan 1 317 022 siirrettyä pääsi perille. Myöhemmin väestöä siirrettiin lisää. Vuosina 1932–1940 työsiirtoloissa kuoli 389 521 kulakkia ja heidän sukulaistaan.

## "Etniset operaatiot"

Stalin siirsi jatkuvasti vastahakoisten etnisten ryhmien osia: puolalaisia (vuosina 1939–1941 ja 1944–1945), kuolannorjalaisia (vuosina 1940–1942), romanialaisia (vuosina 1941 ja 1944–1953), liettualaisia, latvialaisia, virolaisia (vuosina 1941 ja 1945–1949), Volgan saksalaisia (vuosina 1941–1945), inkeriläisiä ja muita Leningradin alueen suomalaisia (1929–1931 ja 1935–1939, 1941-1943),  karjalansuomalaisia (vuosina 1940–1941 ja 1944), Krimin tataareja, kriminkreikkalaisia (1944), kaukasuksenkreikkalaisia (vuosina 1949–1950) kalmukkeja, balkaareja, karatšeja, kriminitalialaisia, meskhetianturkkilaisia, karapakeja, korealaisia (vuonna 1937), tšetšeeneja ja inguušeja (vuonna 1944). Toisen maailmansodan aikana – hieman ennen sitä ja hieman sen jälkeen – Stalin suoritti erityisen suuria väestönsiirtoja. Vuosina 1941–1948 arviolta 3,3 miljoonaa ihmistä siirrettiin Siperiaan ja Keski-Aasiaan. Eräiden arvioiden mukaan jopa 43 prosenttia siirretystä väestöstä kuoli aliravitsemukseen ja tartuntatauteihin.

Vuonna 1956 Nikita Hruštšov tuomitsi väestönsiirrot ja siirsi suuren osan väestöryhmistä takaisin, joskin Krimin tataarit, meskhetianturkkilaiset ja Volgan saksalaiset saivat palata vasta Neuvostoliiton hajoamisvuonna 1991 ja vielä 1959 tšetšeenit siirrettiin vuorilta tasangolle. Tadžikistanin vuoristokansoja pakkosiirrettiin tasangoille vuonna 1970.

## Työvoiman siirrot
Gulag-järjestelmä pakkosiirsi väestöä rangaistukseksi, ja pakkoasutus perustui suurelta osin kolonisaation tarpeisiin. Tämän vuoksi Lännessä on kiistelty siitä, missä määrin Neuvostoliiton talouskasvu perustui Gulag-vankien pakkotyöhön. Työvoimaa siirrettiin myös "vapaaehtoisesti", "rekrytoiden" muun muassa pakkosiirtoloista.

## Emigranttien pakkosiirto Neuvostoliittoon

Sodan päätyttyä miljoonat entiset neuvostokansalaiset pakkosiirrettiin vuosina 1945–1947 (Operaatio Keelhaul) Neuvostoliittoon. Joukossa oli monia emigrantteja, jotka olivat jo hankkineet toisen valtion kansalaisuuden vuosia aiemmin.

Saksalaisten saamista 5,7 miljoonasta neuvostovangista 3,5 miljoonaa oli kuollut, loppuja Neuvostoliitto kohteli pettureina SMERSH ("Kuolema vakoojille") -lainsäädännön mukaisesti. Yli 1 500 000 neuvostosotilasta lähetettiin Gulag-vankileireille.

## Lähteet

### Yleislähteitä
*Martin, Terry. 1998. "The Origins of Soviet Ethnic Cleansing," *Journal of Modern History* 70 (December): 813-861.
*Polian, Pavel (Павел Полян), *Deportations in the USSR: An index of operations with list of corresponding directives and legislation*, Venäjän tiedeakatemia.
*Reuter, Anni: Suomalaiset Stalinin puhdistuksissa. SKS Kirjat, 2023.
*Павел Полян, *Не по своей воле...* (Pavel Polyan, *[[Not by Their Own Will]]... A History and Geography of Forced Migrations in the USSR*), ОГИ Мемориал, Moscow, 2001, 
*28 августа 1941 г. Указ Президиума Верховного Совета СССР "О выселении немцев из районов Поволжья". 
*1943 г. Указ Президиума Верховного Совета СССР "О ликвидации Калмыцкой АССР и образовании Астраханской области в составе РСФСР". *Постановление правительства СССР от 12 января 1949 г. "О выселении с территории Литвы, Латвии и Эстонии кулаков с семьями, семей бандитов и националистов, находящихся на нелегальном положении, убитых при вооруженных столкновениях и осужденных, легализованных бандитов, продолжающих вести вражескую работу, и их семей, а также семей репрессированных пособников и бандитов" 
*Указ Президиума Верховного Совета СССР  от 13 декабря 1955 г. "О снятии ограничений в правовом положении с немцев и членов их семей, находящихся на спецпоселении". 
*17 марта 1956 г. Указ Президиума Верховного Совета СССР   "О снятии ограничений в правовом положении с калмыков и членов их семей, находящихся на спецпоселении".
*1956 г. Постановление ЦК КПСС "О восстановлении национальной автономии калмыцкого, карачаевского, балкарского, чеченского и ингушского народов".
* 29 августа 1964 г. Указ Президиума Верховного Совета СССР  "О внесении изменений в Указ Президиума Верховного Совета СССР от 28 августа 1941 г. о переселении немцев, проживающих в районах Поволжья". 
*1991 г: Laws of Venäjän valtio: "О реабилитации репрессированных народов",  "О реабилитации жертв политических репрессий".

### Wikilähde
* (See also Three answers to the Decree No. 5859ss)

### Viitteet

## Aiheesta muualla
* Polian's index online 
*Ethnic Cleansing in the USSR, 1937-1949 by J.Otto Pohl. *Books.google.com*
* These Names Accuse (Soviet Deportations in Latvia) 
* Baltic Deportation Instructions  — Full text, English
* DEPORTATIONS Revelations from the Russian Archives at the Library of Congress
* Chechnya: European Parliament recognises the genocide of the Chechen People in 1944 
* The scale and nature of German and Soviet repression and mass killings, 1930-45
* Эдиев Д.М. Демографические потери депортированных народов СССР. Ставрополь, 2003
* Polish deportees in the USSR List compiled in 1941 by Tadeusz Romer, the Polish ambassador to Japan